איזיצ'יפ

איזיצ'יפ סמיקונדקטור בע"מ (באנגלית: EZchip Semiconductor) הייתה חברת טכנולוגיה ישראלית המתמחה בתכנון ופיתוח מעבדים משולבים לשימוש ברשתות תקשורת מהירה. איזיצ'יפ הייתה חברה ציבורית ומניותיה נסחרו בנאסד"ק ובבורסה לניירות ערך בתל אביב. איזיצ'יפ הפסיקה להתקיים כחברה עצמאית בעקבות מיזוגה לתוך מלאנוקס בתחילת 2016. לפני המיזוג הייתה כלולה מניית החברה במדד תל אביב טק-עילית ובמדד תל אביב 100. מטה החברה שכן ביקנעם עילית. איזיצ'יפ סמיקונדקטור הוקמה בשנת 1999 במקור כחברת הבת של חברת "לאנאופטיקס", חברה שהוקמה בשנת 1990 על ידי אלי פרוכטר ואלי הארי. פרוכטר והארי עבדו קודם בחברת "פיברוניקס", אחת החברות הראשונות בעולם שפיתחה טכנולוגיה לתקשורת על סיבים אופטיים, אך כשלה מבחינה עסקית. "לנאופטיקס" פיתחה מערכות לתקשורת נתונים בתקן Token ring, זכתה להצלחה ראשונית והונפקה בנאסד"ק ובבורסה לניירות ערך בתל אביב ב-1992. אולם בהמשך התקשתה בתחרות מול חברת סיסקו האמריקאית, בנוסף הפך תקן אתרנט לתקן המוביל בתקשורת נתונים, והוחלט על ארגון מחדש כולל הקמת חברות הזנק במסגרת החברה, על בסיס פיתוחים חדשים עליהם עבדה. בנוסף נכנסה להשקעה בחברה "קומסור", קרן הון סיכון של חברת קומברס ואיל ההון ג'ורג' סורוס. "איזיצ'יפ" הוקמה ונוהלה על ידי אלי פרוכטר, ועסקה בפיתוח מעבדי רשת, המוטמעים בתוך הנתבים ומאפשרים הגברה משמעותית של כמות המידע ומהירות העברתו. פרוכטר סבר שעדיף לחברה להתמקד בפיתוח ושיווק רכיבים לנתבים, שאותם תמכור לספקים אחרים ולא במערכות שלמות בהם היה תחרות קשה. בין לקוחותיה היו: סיסקו, היולט פקארד, לוסנט, אריקסון, ECI Telecom וג'וניפר נטוורקס. באוקטובר 2000, גייסה ממשקיעים שונים 22 מיליון דולר לפי שווי של 122 מיליון דולר. אחר כך הגדילה "לנאופטיקס" שוב את חלקה ב"איזיצ'יפ". בשנת 2008 מוזגה לתוך חברת לאנאופטיקס, ששינתה את שמה באופן רשמי לאיזיצ'יפ. באמצע 2011 חנכה החברה מרכז פיתוח בקריית גת. ביולי 2014, רכשה את החברה האמריקאית TILERA בתמורה לכ-130 מיליון דולר. במאי 2015 נקלעה החברה למשבר, לאחר שהלקוחה הגדולה ביותר שלה, חברת "סיסקו", הודיעה שהיא לא מתכננת להשתמש בדור הבא של המעבדים של "איזיצ'יפ", אלא לפתח בעצמה מעבדים דומים. ושווי השוק של החברה בבורסה ירד במחיצת משיא של כמיליארד דולר. ב-30 בספטמבר 2015 הוכרז כי איזיצ'יפ תימכר לחברת מלאנוקס. אולם השלמת העסקה התעכבה, לאחר שמספר משקיעים העבירו ביקורת על השווי לפיו נמכרת החברה. המיזוג הושלם ב-23 בפברואר 2016, ובעקבותיו התמזגה איזיצ'יפ לתוך מלאנוקס וחדלה להתקיים כחברה עצמאית. אתר האינטרנט הרשמי של איזיצ'יפ חגי עמית, הטריק של איזיצ'יפ: לא לתת למתחרות זמן תגובה, באתר TheMarker‏, 21 ביוני 2012 חגי עמית, מאחורי הקלעים: כל הדרך לעסקה המפתיעה של השנה בהיי-טק הישראלי, באתר TheMarker‏, 9 באוקטובר 2015 עמרי זרחוביץ' וענבל אורפז, האיש שמכר את איזיצ'יפ ב-810 מיליון דולר: "היא פשוט מושלמת", באתר TheMarker‏, 25 בפברואר 2016 F-20 לשנת 2014, עמוד 48, באתר מאי"ה של הבורסה לניירות ערך עמנואל תימור, ‏מה שטעות אופטית יכולה לעשות, באתר גלובס, 16 באפריל 1997 עמי גינזבורג, ‏לנאופטיקס תקצה אופציות לדירקטורים בני גאון ודן זיסקינד, באתר גלובס, 25 בנובמבר 1997 עמנואל תימור, ‏לנאופטיקס מסיימת את 96' עם הפסד כבד וצפי לצמיחה של P ב-97', באתר גלובס, 10 בפברואר 1997 מייקל אילן, ‏ממציאים מחדש את לנאופטיקס, באתר גלובס, 1 ביולי 1998 לאלי פרוכטר נותרו עוד שני סטארט-אפים, באתר גלובס, 4 בנובמבר 1998 עדי מנדלסון, ‏קומברס מנהלת את העניינים בלנאופטיקס, באתר גלובס, 19 במאי 1999 איי אונליין, Ectel חתמה על ברית אסטרטגית עם חברת בת של לנאופטיקס, באתר TheMarker‏, 11 ביוני 2000 ליטל איסטמטי, ‏"בטווח הארוך איזיצ'יפ היא אחת מחברות הצמיחה האטרקטיביות ביותר", באתר גלובס, 30 ביולי 2012 אבישי עובדיה, ‏EZchip של לנאופטיקס גייסה 22 מיליון דולר לפי 122 מיליון דולר, באתר גלובס, 18 באוקטובר 2000 גתית פנקס, ‏לנאופטיקס גייסה 14.4 מיליון דולר כהכנה לגיוס עתידי באיזיצ'יפ, באתר גלובס, 25 בנובמבר 2004 שירי חביב, ‏לנאופטיקס מגדילה את אחזקותיה באיזיצ'יפ, באתר גלובס, 17 בדצמבר 2006 גל אשד, לנאופטיקס רכשה מניות של איזיצ'יפ מאייפקס והגדילה החזקתה ל-66%; אייפקס תקבל כ-15% מלנאופטיקס, באתר TheMarker‏, 15 ביולי 2002 עומרי כהן, לנאופטיקס השלימה רכישת מלוא הבעלות על איזיצ'יפ לפי שווי של 423 מיליון דולר, באתר TheMarker‏, 3 בינואר 2008 ליאור זנו, "אין לנו חלום אקזיט, אנחנו רוצים להיות שחקן מוביל בעולם", באתר TheMarker‏, 9 באוגוסט 2011 שלי אפלברג, איזיצ'יפ רכשה את חברת TILERA ב-130 מיליון דולר, באתר TheMarker‏, 1 ביולי 2014 שירי חביב ולדהורן, ‏סיסקו ויתרה על מעבדי העתיד של איזיצ'יפ - ורבע משוויה של החברה נמחק בן-לילה, באתר גלובס, 14 במאי 2015 עמרי זרחוביץ', עסקת ענק בהיי-טק הישראלי: מלאנוקס רוכשת את איזיצ'יפ ב-811 מיליון דולר, באתר TheMarker‏, 30 בספטמבר 2015 עמרי זרחוביץ', עסקת איזיצ'יפ-מלאנוקס בסכנה: המיזוג נדחה ברגע האחרון, באתר TheMarker‏, 12 בנובמבר 2015 עמרי זרחוביץ', לאחר ה-ISS: גם אנטרופי תומכת במכירת איזיצ'יפ למלאנוקס, באתר TheMarker‏, 2 בנובמבר 2015 המיזוג עם מלאנוקס הושלם - המסחר הופסק, באתר מאי"ה של הבורסה לניירות ערך עמרי זרחוביץ', מלאנוקס השלימה רכישת איזיצ'יפ והעלתה תחזיות לרבעון הראשון, באתר TheMarker‏, 23 בפברואר 2016